**АЙМГИЙН ИТХ-ЫН ТЭРГҮҮЛЭГЧИД, АЖЛЫН АЛБАНААС**

**2019 ОНЫ 6-Р САРД ХИЙЖ ГҮЙЦЭТГЭСЭН АЖЛЫН ТАЙЛАН**

2020.06.29. Зуунмод.

Аймгийн ИТХ, Тэргүүлэгчид, Ажлын албанаас 6 дугаар сард дараах ажлуудыг хийж гүйцэтгэлээ.

Аймгийн ИТХ-ын Тэргүүлэгчдийн IX хуралдаан 6-р сарын 26-ны өдөр хуралдлаа.

**Аймгийн ИТХ-ын Тэргүүлэгчдийн IX хуралдаанаар:-**

1. Хуралдааны хэлэлцэх асуудалд нэмэлт оруулах тухай асуудлыг хэлэлцээд аймгийн ИТХ-ын ээлжит 17 дугаар хуралдаанаар “Сумын хамгаалалтад байх түүх, соёлын үл хөдлөх дурсгалын жагсаалт баталж, газар тусгай хамгаалалтад авах тухай”“Зарим газар нутгийг аймгийн тусгай хэрэгцээнээс чөлөөлж бичил уурхайн зориулалтаар орон нутгийн тусгай хэрэгцээнд авах тухай” асуудлуудыг нэмж хэлэлцэхээр шийдвэрлэв.

2. Төв суурин газрын хамгаалалтын бүсийн тухай асуудлыг хэлэлцээд аймаг, сумдын төв, бусад суурин газруудад хүн амын төвлөрөл ихтэй, төлөвлөлт муутай, сэлгээгүйгээр, даацыг хэтрүүлэн буруу ашигласнаас үүдэн цөлжиж, нөхөн сэргээх боломжгүй болох, мал амьтдын халдварт, гоц халдварт өвчний улмаас иргэдийн эрүүл мэнд, амь насанд үүсч болзошгүй эрсдэлийг арилгах, төв суурингийн орчны бүсийн газрыг зохистой ашиглан, нөхөн сэргээх зорилгоор төв суурин газрын хамгаалалтын бүсийг тогтоох тогтоолын төслийг батлав.

3. Аймгийн 2019 оны төсвийн гүйцэтгэлийг хэлэлцээд Хурлын эдийн засаг, төсөв санхүү, өмчийн бодлогын хороонд дүгнэлт гаргуулахаар шилжүүлэв.

4. Аймгийн 2019 оны төсвийн гүйцэтгэлд аймаг дахь Төрийн Аудитын газраас хийсэн аудитын тайланг сонсож аймгийн ИТХ-ын 17 дугаар Хуралдаанд танилцуулахаар дэмжив.

5. Сумын хамгаалалтад байх түүх соёлын үл хөдлөх дурсгалын жагсаалт баталж, тухайн газрыг аймгийн тусгай хамгаалалтад авах тухай асуудлыг хэлэлцээд Хурлын Байгаль орчин, хөдөөгийн хөгжлийн хороо, Нийгмийн бодлогын хороонд шилжүүлэв.

1. 6. Аймгаас 2015-2020 онд баримтлах соёлын бодлогыг хэрэгжүүлэх арга хэмжээний төлөвлөгөөний хэрэгжилтийг хэлэлцээд аймгаас баримтлах “Соёлын бодлого”-ыг хэрэгжүүлэх ажлын хүрээнд 2015 оноос хойш “Сонгодог урлаг-III” аймгийн дэд хөтөлбөр, “Төв соёл” хөтөлбөр, “Чулуун соёлын өв”, “Соёлын биет бус өвийг хамгаалах” аймгийн дэд хөтөлбөрүүд, аймгийн Засаг даргын захирамжаар “Соёлын бүтээлч үйлдвэрлэл” үндэсний хөтөлбөрийн хүрээнд хэрэгжүүлэх арга хэмжээний төлөвлөгөөг тус тус батлан хэрэгжилтийг ханган ажиллаж байгаа бөгөөд аймгийн хэмжээнд 29 соёл урлагийн байгууллагад нийт 213 албан хаагчид ажиллаж, мэргэжлийн боловсон хүчний хангалт 70.2%-тай байна. Соёл, байгууллагууд давхардсан тоогоор 2015 оноос өнөөг хүртэл 435093 иргэнд хүрч үйлчилж, нийгмийг соён гэгээрүүлэх ажлын хүрээнд анх удаа Төрийн албан хаагчдын урлагийн “Анхдугаар наадам”, “Төв түмний цэнгэл баяр наадам”, “Соёлын биет бус өвийн өвлөн уламжлагчдын анхдугаар зөвлөгөөн” зохион байгуулж, сум сурталчлах “Соёл урлагийн өдөр”-ийг жил бүр 2 сум зохион байгуулж хэвшсэнээс гадна аймгийн нийтийн номын санг 2016 онд аймгийн ИТХ-ын Тэргүүлэгчдийн тогтоолоор Их зохиолч Д.Нацагдоржийн нэрэмжит болгон, цахим танхим, хүүхдийн уншлагын танхимыг шинээр тохижуулж, 26 сумын соёлын төвийн номын санд 54.4 сая төгрөгийн фонд баяжилт хийж, 2020 онд гадаад харилцаа хамтын ажиллагааны хүрээнд Нийтийн номын санд Солонгос улсын Пёнтаек хотын хөрөнгө оруулалтаар 1.2 тэрбум төгрөгийн засвар шинэчлэлийн ажлыг эхлүүлсэн байна. Соёл урлагийн байгууллагын орчин нөхцөл, техник тоног төхөөрөмжийг нэмэгдүүлж, улсын төсвийн 23.2 тэрбум төгрөгийн хөрөнгө оруулалтаар МТТ-ын барилга, Баянцагаан, Дэлгэрхаан сумдад соёлын төв, Аргалант, Баяндэлгэр, Мөнгөнморьт сумдад соёл, спортын төв шинээр ашиглалтад орж, Баянхангай, Борнуур, Жаргалант сумын соёлын төвд 495.0 сая төгрөгийн их засвар хийж, хөгжим, техник хэрэгслээр ханган, ОНХС-аас 27 сумын соёлын төвд 219,7 сая төгрөгийн засвар үйлчилгээ хийсэн зэрэг ололттой ажлууд нилээдгүй байгааг тэмдэглээд аймгаас баримтлах “Соёлын бодлого”-ын үйл ажиллагааны төлөвлөгөөний хэрэгжилтийг “Үр дүнтэй” гэж дүгнэв.

7. Хөрөнгө шийдвэрлэх тухай

8. Эрх шилжүүлэх тухай

9. Хөдөө аж ахуйн бүс, үйлдвэрлэлийн стратеги төлөвлөлтийн тухай

10. Сумдын ИТХ-ын хуралдааны шийдвэрт хяналт шинжилгээ хийсэн тухай асуудлын хэлэлцээд хяналт шинжилгээний дүгнэлтээр сумдын ИТХ-аас баталсан тогтоолуудад хуулийн зүйл, заалт зөв хэрэглээгүй, төсвийн хяналтын сонсгол зохион байгуулдаггүй, Орон нутгийн хөгжлийн сангийн хөрөнгөөр хэрэгжүүлэх хөрөнгө оруулалт, хөтөлбөр, төсөл, арга хэмжээий талаар нийтийн нээлттэй санал асуулга, хэлэлцүүлгийг нэр төдий явуулдаг,  **тухайн жилийн газар зохион байгуулалтын төлөвлөгөө боловсруулах явцад сонсох ажиллагаа явуулаагүй, хэлэлцүүлэг зохион байгуулдаггүй, иргэдийн оролцоог хангаж, тэдний саналыг тусгадаггүй, зарим сумдын ИТХ нь ажлаа тайлагнаж, дүгнэхгүй байгааг** тэмдэглээд

“Сумдын ИТХ-ын 2019 оны зарим тогтоолуудад хяналт шинжилгээ хийсэн тухай” тогтоолыг батлав.

11.Төрийн дээд одон медальд уламжлах тухай асуудлыг хэлэлцээд аймгийн эдийн засаг, нийгмийн хөгжилд авъяас билэг, хүч хөдөлмөрөө дайчлан олон жил, үр бүтээлтэй ажиллаж үнэтэй хувь нэмэр оруулсан, мөн залуу хойч үеийг өөрийн арга туршлагаар залгамжлан хүмүүжүүлж байгаа иргэдийг Монгол Улсын төрийн дээд одон медалиар шагнуулахаар Монгол Улсын Ерөнхийлөгчид уламжлав.

12. Бичил уурхайн зориулалтаар газрыг аймгийн тусгай хэрэгцээнд авах тухай асуудлуудыг хэлэлцээд Хурлын Байгаль орчин, хөдөөгийн хөгжлийн хороонд дүгнэлт гаргуулахаар шилжүүлэв.

Аймгийн ИТХ-ын Тэргүүлэгчдийн IX хуралдаанаар 12 асуудал хэлэлцэж 7 тогтоол батлан Хурлын хороодод 3 асуудлыг дүгнэлт гаргуулахаар шилжүүлэв.

Энэ сард аймгийн ИТХ-ын дарга, Ажлын албанд хандсан 11 албан бичиг ирснийг бүртгэн аймгийн ИТХ-ын дарга болон нарийн бичгийн даргад танилцуулан хариу өгөх шаардлагатай 3 бичгээс аймгийн ЗДТГ-аас НБХ-ээс ирүүлсэн 6-р сарын 04-ний өдрийн 06/877 тоот “Монгол улсын хүн амын насжилтийн асуудлаарх үндэсний стратегийг хэрэгжүүлэх 2020-2023 оны үйл ажиллагааны төлөвлөгөө”-ний холбогдох 1 заалтыг хяналтад авч, 2 албан бичгийг аймгийн ЗДТГ-ын ХЭЗХ-т шилжүүлэв.

Аймгийн ИТХ-ын даргад хандан ирсэн 1 өргөдлийг бүртгэн авч удирдлагад танилцуулан шийдвэрлэх шатандаа явж байна.

Аймгийн ИТХ-ын дарга, Хурлын Ажлын албанаас Ерөнхийлөгчийн Тамгын газар, салбарын яамдуудад болон холбогдох албан байгууллагад 21 бичгийг хүргүүлснээс хугацаа тооцож хариу ирүүлэх шаардлагатай 7 албан бичгийг хүргүүлэн ажилласан байна.

Улсын Их Хурлын Сонгууль зохион байгуулахтай холбогдуулан Сонгуулийн Ерөнхий Хорооны 4-р сарын 14-ний өдрийн 20-р тогтоолоор Төв аймгийн Сонгуулийн хороог 9 хүний бүрэлдэхүүнтэй байгуулсан. Улсын Их Хурлын 14 дүгээр тойрог Төв аймгийн хувьд аймаг болон 27 сумын сонгуулийн хороо, 96 хэсэгт нийт 867 төрийн албан хаагч, 300 орчим Цагдаа, Онцгой байдлын газар, Эрүүл мэндийн ажилтнууд ажилласан байна.

Монгол Улсын Их Хурлын Сонгуулийн тухай хуулийн 71.14, 71.15 дахь заалтын дагуу аймгийн 27 сумын 96 хэсгийн хорооны 40 хэсэгт хяналтын тооллого явуулсан бөгөөд хяналтын тооллогоор зөрүү гараагүй санал тоолох төхөөрөмжийн дүнтэй таарсан.

Аймгийн хэмжээнд сонгууль 70 хувийн ирцтэй, 43828 иргэн санал өгснөөс 42.28 хувиар аймгийн Засаг дарга Ж.Батжаргал, 36.7 хувиар Ардчилсан намын дэд дарга Ц.Туваан, 36.1 хувиар Батлан хамгаалах Яамны сайд Н.Энхболд нар Төв аймгийнхаа төлөөлөл болж УИХ-ын гишүүнээр сонгогдлоо.

Аймгийн Сонгуулийн Хороо сумын сонгуулийн хороод санал авах байруудаас сонгуулийн үйл ажиллагаатай холбоотой баримт бичгийг хүлээн авч цэгцлэн, мэдээ тайланг нэгтгэн Сонгуулийн Ерөнхий хороонд хүргүүлж ажиллалаа.

Сонгуулийн үйл ажиллагаатай холбоотой гарсан баримт бичгийг жагсаалтын дагуу үйлдэж битүүмжилсэн саналын хуудсын хамт аймгийн Төриин архивт хүлээлгэн өгөв.

**Цагаатгах ажлын талаар:-**

Цагаатгах ажлыг удирдан зохион байгуулах аймгийн салбар комиссоос 2-р улиралд дараах ажлыг хийж гүйцэтгэлээ.

Улс төрийн хилс хэрэгт хэлмэгдсэн 6 хүний 241.0 сая төгрөгийн нөхөх олговрын мөнгийг аймаг дахь сум дундын иргэний хэргийн анхан шатны шүүхээр тогтоосон үр хүүхдүүдийнх нь дансанд шилжүүлж, батламжийг гардуулан өгч, нөхөх олговрын тайланг сар бүр төв комисст хүргүүлж ажиллалаа.

Улс төрийн хилс хэрэгт хэлмэгдсэн Ч.Санжаа, Д.Лувсандамба, Д.Галсанжамц, Д.Шарав, Ц.Ваанчиг, Ц.Дашзэвэг, Б.Гэндэнжав, Ц. Жамьяанжамц, О. Чимэд, Ц. Бадамжав, Ц. Цагаан, Д.Маналжав, Д.Гүрсэд, Д.Дамба, Д.Мандал нарын нөхөх олговор гаргуулахаар үр хүүхдүүдээс нь шүүхэд нэхэмжлэл гаргасныг Төв аймаг дахь сум дундын иргэний хэргийн анхан шатны шүүх хянаж үзээд хэлмэгдэгчдийн үр хүүхдүүдэд тус бүр 40.000.000 төгрөгийн нөхөх олговор олгохоор тогтоосон нийт 15 иргэний нөхөх олговор авах шүүхийн шийдвэрийг аймгийн салбар комисс бүртгэн авч, материалыг Цагаатгах ажлыг удирдан зохион байгуулах улсын комисст хүргүүлж ажиллажээ.

Цагаатгах ажлыг удирдан зохион байгуулах салбар комисст иргэдээс ирүүлсэн өргөдөл, гомдол, хүсэлтэд тухай бүр хариу өгч, лавлагаа мэдээллийг Төв аймгийн сум дундын иргэний хэргийн анхан шатны шүүхэд хүргүүллээ.

Улс төрийн хилс хэрэгт хэлмэгдэж нөхөх олговор гаргуулахаар шүүхэд нэхэмжлэл гаргасан Ж. Шаравдорж, Б. Алтанцэцэгийн нарын Төв аймаг дахь сум дундын иргэний хэргийн анхан шатны шүүхийн 2 шүүх хуралд аймгийн Цагаатгалын салбар комисс гуравдагч этгээдээр оролцож тайлбар өгсөн.

Баянжаргалан, Зуунмод сумын иргэнийг хүлээн авч уулзан улс төрийн хилс хэрэгт хэлмэгдэгчдэд нөхөх олговор олгосон 2000-2011 онуудын материалыг аймгийн ЗДТГ-ын Архив, аймгийн Архиваас шүүн өгч лавлагаа авахад туслаж, тодорхой зөвлөмж, мэдээлэл, чиглэл өгч ажиллалаа.

Энэ сард Алтанбулаг сумын ИТХ-аас 6-р сарын ажлын тайлангаа ирүүлж ажилласан байна.

**Алтанбулаг сумын ИТХ:-**

Тус сумын ИТХ-ын Тэргүүлэгчдийн хуралдаанаар сумын нутаг дэвсгэрт бэлчээр ашиглалт, хамгалалт, бэлчээр хураамж тооцох журам батлах ажлын хэсгийг ИТХ-ын Тэргүүлэгчдийн нарийн бичгийн даргаар ахлуулан 7 хүний бүрэлдэхүүнтэй байгуулж уг ажлын хэсэг журмыг боловсруулах, судалгаа шинжилгээ хийж малчдын саналыг тусгаж ИТХ-аар батлуулан хууль зүйн яаманд бүртгүүлэх үүрэг өсний дагуу Ажлын хэсэг 4 багийн 22 малчдын бүлгийн 200 гаруй малчидтай уулзаж бэлчээрт тулгамдаж буй асуудлаар асуудлын мод дасгал ажилуулж саналыг нь нэгтгэх ажлыг 06 сард зохион байгуулсан байна.

Сумын ИТХ-ын Тэргүүлэгчдийн хуралдаан 05 сарын 30 нд хуралдаж дараах асуудлуудыг хэлэлцсэн байна.

Сумын урианы жилийн ажлын төлөвлөгөөний хэрэгжилтийн явц, Залуучуудын талаар баримталх бодлогын хэрэгжилтийн явц, Орон нутгийн сонгуулийн хэсэг байгуулах тухай, Сумын ЗД-аас цэцэрлэгийн эрхлэгчтэй байгуулсан үр дүнгийн гэрээний хэрэгжилт зэрэг бодлогын баримт бичгийн явцыг дүгнэж шийдвэрлэсэн байна.

МЭДЭЭ БЭЛТГЭСЭН:

АЖЛЫН АЛБАНЫ АЖИЛТАН Д.ОЮУНСАЙХАН

ХЯНАСАН:

НАРИЙН БИЧГИЙН ДАРГЫН ҮҮРГИЙГ

ТҮР ОРЛОН ГҮЙЦЭТГЭГЧ Ч.ЖАВЗАНПАГМА